 Proza - : - inmormantarea lui Gigel de mihai nedelcu : - inmormantarea lui Gigel de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14057289 index.html' > Vizionari: 1045 > inmormantarea lui Gigel proza [ ] Colectia: texte umoristice - - - - - - - - - - - - - - - - - - - - - - - - - de mihai nedelcu [pieijdi ] 2014-10-05 | | Cantorul inalta inca o data un "Doamne miluieste" cu glasul ragusit de tigari si se opri cu ochii in pamant. Urma o liniste de cateva secunde, timp in care parintele Andrei chibzuia asupra elogiului ce trebuia adus decedatului. Cantorul ridica privirea putin nedumerit. Dupa mai bine de 20 de ani in slujba Domnului, parintele putea cantari dintr-o privire auditoriul si-si potrivea cuvantarea dupa caz. Daca erau oameni mai fara scoala, ii mangaia cu vorbe simple si pilde din Noul Testament. Daca majoritatea erau intelectuali, ridica nivelul pana la interpretari sofisticate ale Evangheliei culese de pe site-ul patriarhiei sau citate din piesele marelui mitropolit Bartolomeu Anania, Dumnezeu sa-l odihneasca. Acum insa isi rotea privirile de la un indoliat la altul, si-si mangaia barba carunta si deasa, podoaba de pret a parohiei "Sfintii Apostoli Petru si Pavel", invidiata pana si de arhiepiscopul Vadului, Feleacului si Clujului. Acesta era semn vadit de nehotarare. si pe buna dreptate, deoarece astazi, cei indurerati si veniti la inmormantare, deloc putini la numar, erau extrem de diferiti. in afara rudelor, erau de fata trei familii de doctori - doctorul Socol, mare ortoped la Spitalul Militar, impreuna cu sotia, asistenta medicala, si cu gemenii lor, baiat si fata, proaspat absolventi de liceu. Ginecoloaga Emilia Nastase, care detinea impreuna cu sotul, de meserie om bun la toate pe langa cabinet, cea mai maiestuoasa vila din cartier, doar putintel mai joasa decat turla bisericii. Era, in fine si venerabilul doctor Stanciu de la hematologie, acum pensionat, impreuna cu sotia sa Luminita, casnica, si cei trei baieti, de 20, 24 si 31 de ani. Nu lipseau cei doi profesori universitari, Catarig si Vingan, care se uitau incruntati la sicriu, de parca mortul ar fi trebuit sa iasa de acolo dintr-o clipa-n alta si sa raspunda la intrebare. in fata lor, tronau in rochii negre si bijuterii de argint, distinsele lor doamne, Stela si Doinita, bune prietene si vecine de-o viata. Erau si patru profesoare de liceu si doua educatoare, toate cu copiii lor, unii de-abia ajunsi la gradinita, de la care provenea zumzetul continuu de neastampar amestecat cu razgaiala. Pana aici toate bune si frumoase, dar putin mai in spate parintele il observase si pe Ghita Pascu, patronul de la crasma "suete", o crasma amplasata la nici o suta de metri de casa parohiala, motiv pentru care Pascu era foarte coborat in ochii bisericii si cu putine sanse de indreptare. Ce cauta asta aici?...impreuna bineinteles cu toata familia, nevasta-sa Lucretia si cei cinci copii, tocmai astia se inmultesc si stapanesc pamantul, Doamne iarta-ma! Mai spre stanga capelei se leganau usor vreo sapte batice, femei batrane si de la marginea cartierului, parintele le cunostea foarte bine pentru ca erau singurele nelipsite de la toate slujbele de vecernie. Langa ele vazu si cateva vanzatoare de la magazinul lui Muresan, magazin de porcarii fragede, la care se deda si el la sarbatori si in afara posturilor. Nevasta lui Muresan si totodata contabila magazinului, stefana Camelia, statea in fata angajatelor, extrem de obeza si de trista. Sectoristii erau si ei de fata, Marian si Gheorghe impreuna cu nevestele lor mult mai tinere, Aurica si Valeria, amandoua insarcinate. "Multa lume, multa si de multe feluri. Omul acesta a fost foarte iubit. iar eu i-am dat atat de putina importanta..." Parintele Andrei isi drese vocea si se hotari. Cateva vorbe simple, un strop de filozofie si mai mult va citi biletul. Era vorba de un bilet scris chiar de defunct cu cateva zile inainte de a trece in lumea dreptilor si pe care de-abia apucase sa-si arunce ochii, asa se intampla intotdeauna cand rudele nu se gandesc sa-i dea informatiile din vreme. - indurerata familie, iubiti credinciosi! Ne-am adunat aici pentru a-l insoti pe ultimul drum pe robul lui Dumnezeu, Gheorghe Petran. Ma bucura nespus prezenta voastra in numar atat de mare, cum numai la Sfintele Sarbatori de Pasti imi este dat sa mai vad. inseamna ca iubitul nostru Gheorghe, Gigel cum ii spuneam toti, a fost cu adevarat un om indragit, un simbol al parohiei noastre, mici dar iata, strans unite. Gheorghe Petran isi ia adio de la noi, parca prea repede, dar daca Domnul l-a chemat la nici 63 de ani in ceruri, a facut-o cu siguranta numai din dragoste pentru el. Domnul a dat, Domnul a luat, iar cine cauta intelesul trecerii noastre pe lumea cealalta, cea binecuvantata pentru cei buni si iubitori de credinta, nu poate gasi raspuns decat daca incepe prin cautarea intelesului vietii noastre pe pamant. iar acest inteles ramane ascuns celui care-l cauta cu mintea, cu logica, cu ratiunea noastra limitata, dar se deschide larg celui care-l cauta cu inima. Acest inteles este numai iubirea, dragostea de Dumnezeu si dragostea de aproape. Sunt convins acum, cand vad atata lume la capul lui Gheorghe Petran, ca acest om a iubit mult, nemasurat de mult si iata, lasa in urma o comunitate adanc indurerata, dar recunoscatoare pentru faptele sale si care nu-l va uita niciodata... Cateva scancete de plans il facura sa-si uite fraza urmatoare. Se uita cu repros la doamnele din primul rand care udau batistele si in lipsa de inspiratie, apuca biletul defunctului. - iubiti credinciosi! Cu totii ati aflat imprejurarile nefericite in care s-a stins apropiatul nostru, Gheorghe Petran. incercand sa dea o mana de ajutor bunului sau prieten si vecin Horea Muresan, si sa repare o instalatie de curent electric de pe balcon, Gigel s-a dezechilibrat si a picat de la etaj intr-un gard metalic care i-a perforat trupul in patru locuri. S-a stins cinci zile mai tarziu din cauza ranilor grave la sectia de terapie intensiva, vegheat de familia apropiata, de doctori si personal medical devotat. A fost constient pana in ultima clipa si a scris cu mana sa aceasta scrisoare de adio, m-a sunat din spital si m-a rugat sa v-o citesc acum, voua tuturor. iata ce am aflat despre cel care a fost parintele, fratele si prietenul vostru Gigel. S-a nascut in satul Pomi de langa Baia-Mare in anul 1951, din parinti simpli, lucratori ai pamantului si crescatori de vite. A fost al patrulea copil la parinti si a avut in total 11 frati si surori. Parintii sai, trei surori si patru frati, nu mai sunt intre noi, Dumnezeu sa-i odihneasca. Dupa ce a terminat scoala generala din Pomi, a plecat la Baia-Mare unde a terminat liceul si a intrat la o scoala de meserii pe care nu a mai terminat-o deoarece, scrie el aici, a intrat intr-o incurcatura nefericita cu directoarea adjuncta a scolii, pentru care a fost pe nedrept exmatriculat. impreuna cu prima sa sotie, ilinca, pe care o cunostea din liceu si care intre timp i-a devenit o foarte buna prietena, a venit la Cluj, la noi in cartier, unde s-a angajat la unchiul acesteia, mecanic auto. Dupa un an, implinind majoratul, s-au putut casatori si sase luni mai tarziu a aparut si primul copilas, Radu, aici de fata. Din nefericire, dupa inca un an, au intervenit neintelegeri in familie si cei doi au divortat. Gigel a parasit locul de munca, incarcat cu amintiri dureroase, atat pentru el cat si pentru clientii service-ului auto, unii poate isi mai amintesc (...cativa batrani dadura a paguba din maini) si se angaja la Posta Romana, sector 5, unde a si ramas pana in ultimele zile ale vietii. Cu totii, nu-i asa, ne amintim cu placere de vizitele sale atunci cand ne aducea corespondenta si, la cei mai in varsta, pensia, ne-am obisnuit cu veselia din ochii sai albastri si vorbele de duh. in 1980 s-a recasatorit cu Marika, angajata la primarie care i-a daruit doua fete, pe ildiko si pe Aliz. Din pacate nici cu Marika nu a avut noroc, a divortat patru ani mai tarziu si in 1989 s-a recasatorit cu Alexandra cu care l-a avut pe...(atent sa nu greseasca)...Marius. in 2003 s-a despartit de Alexandra si nu s-a mai recasatorit niciodata. Din cauza pensiilor alimentare s-a descurcat foarte greu dar iata, in scrisoarea lasata, raposatul nu se plange de nimic ci le aminteste pe toate sotiile si pe totii copiii sai cu aceeasi dragoste in suflet. Asadar isi ia adio de la ilinca, Marika si Alexandra si ii imbratiseaza si-i saruta pe Radu, ildiko, Aliz si Marius. Mai departe Gheorghe Petran isi imbratiseaza familia, rudele apropiate si mai indepartate, pe Mihai, stefan, Susanica... Parintele Andrei continua asa inca trei minute parca citind din cartea de telefon, nume dupa nume, rabdator si atent sa nu uite pe cineva. Zumzetul copiilor se facea tot mai tare simtit si dintre barbati, tot mai multi se trageau spre iesire pentru a mai schimba o vorba. Cand deodata... - iubiti credinciosi, iata cum la final acest om deosebit a tinut sa le multumeasca si familiilor care l-au intampinat cu bunatate si ospitalitate crestina pe traseul sau de angajat al Postei Romane in lunga sa cariera de aproape 45 de ani. ii multumeste in mod deosebit doamnei Elvira Socol, aici de fata... Doamna Socol isi ridica brusc privirea si-l privi pe preot de parca acesta i-ar fi cerut sa se dezbrace. - ...da, cat si copilasilor gemeni pe care i-a indragit foarte mult. ii multumeste doamnei doctor Nastase, la al carei cabinet s-a oprit tot timpul cu placere, asistentei Laura, doamnei doctor... - Parinte, am inteles, treci peste... Parintele Andrei privi buimacit la doamna Stanciu. Daca ochii acesteia ar fi putut arunca piroane spre el, acum ar fi simtit din plin caznele Mantuitorului pe cruce. si nu era singura, din toate directiile era bombardat de privirile furioase ale femeilor, chiar si de la doua batice din margine. Ce Dumnezeu? - imi dati voie, aveti rabdare...ii multumeste Luminitei si baiatului ei cel mare, un copil deosebit, Lucretiei... Lucretiei?...da...mai departe...Stelei si Doinitei,... - ...ce stoarfa! - ...tu vorbesti? (se auzi infundat dialogul celor doua prietene de-o viata) Parintele simti ca-i creste tensiunea: - Va rog sa fie liniste, sa nu pacatuim la capul raposatului! Dar ce-i asta, iubiti credinciosi? Mai am doar cateva nume, aveti rabdare. ii mai multumeste lui Aurica, Monica si...stefaniei Muresan. Pe aceasta din urma o asigura ca nu are nici o vina, ca accidentul sau a fost pedeapsa lui Dumnezeu pentru multele sale pacate, dar pentru unele nu-i pare rau deloc... si mai buimacit de ce citea, parintele se opri din nou, numai bine ca sa auda suieraturile barbatilor si ripostele femeilor: - De aia m-ai adus aici, curva? - Nu ti-e rusine ce vorbesti, mare prof universitar? - Ochi albastri si saten ca unchiu-tau, frumos! - Mama, mie te rog sa-mi spui adevarul... - Cu postasul? Cu amaratul asta? - Era mai barbat decat trei ca tine. - instalatie defecta pe balcon? La 9 seara, nenorocito? - Vorbim acasa... - Taci! - iubiti credinciosi!! Sa ne pastram cumpatul, va rog, nu se poate asa... Gheorghe Petran ii mai multumeste Otiliei. si intr-adevar se facu liniste. Doar cativa copii mici mai scanceau neintelegand ce se intampla. Unul se auzi: "Mami, de ce s-a inrosit nenea preotul?" Parintele inghiti in sec si incheie scurt: "Dumnezeu sa-l odihneasca!" Alaiul porni ca turbat spre groapa pregatita. Sicriul se legana usor in dric si in interior Gigel zambea fericit si mort. il ingropara rapid, cantorul miorlai speriat un "Sfinte Dumnezeule" si multimea se raspandi repede, in frunte cu parintele. Doar rudele, groparii si cei cinci cersetori de serviciu luara dupa obicei din colaci si vin. Radu si Marius, baietii legitimi, ramasera in curand singuri, si se apucara sa stranga lucrurile si sa le duca la masina. - Vezi frate ca n-avea rost sa facem masa mare? Spusu-ti-am? - Eu de unde sa stiu ce a scris zapacitu" in bilet? Hai sa cinstim un pahar. - ...Dumnezeu sa-l ierte! Mai Marius, eu inteleg multe...dar si pe preoteasa? - Mai mult ca sigur. Nu l-ai vazut pe popa? - Sa vezi ce predica si-a auzi saraca Otilia astazi! - No lasa-l, ca nu-i asa grav. Are sase copii, cativa or fi si-ai lui. Doctorul Stanciu ce sa mai zica? - Al dracu taica... - Ma, acum asta e, s-a dus, Dumnezeu sa-l ierte... - Sa-l ierte...si sa-l odihneasca...c-a tras destul saracu. - Prost mai esti, du astea la masina. | index 'pageview'); 